钦定古今图书集成/理学汇编/学行典/第192卷 > 王一章
## 钦定古今图书集成/理学汇编/学行典/第192卷 > 王一章

按《邵武府志》：“王一章，字君恕，南厢人。天性纯孝，持己
端方。家贫力学。既为诸生，父每出遇雨，章亲持雨具
以往，虽夜分必持火谨候。曾值父疾，夜焚香祷祝，愿
以身代，翌日乃瘳。母早卒，继母某氏性颇严，章竭尽
诚敬，得其欢心。居丧尽哀，寝苫枕块如礼。既葬，每遇
大风雨及节朔，必奔趋墓所省视，至必悲泣。被旌。”